laion/Wikipedia-Exotic huggingface dataset:
אל-עסאכרה

אל-עסאכרה (בערבית: العساكرة) הוא כפר פלסטיני המשתייך לנפת בית לחם ונמצא כ-4.5 ק"מ מדרום-מזרח לבית לחם. הוא מהווה חלק מהמועצה המקומית ג'נאתא. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה מעל 1,001 תושבים באמצע שנת 2006. אדמות אל-עסאכרה משתרעות על שטח של 2,116 דונם, והוא חלק מקבוצת הכפרים הערבית אל-תאאמירה, השוכנת בין יישובי תוקוע לזעתרה המשתרעים על שטח של 217,236 דונם. החקלאות היא הפעילות הכלכלית העיקרית של האזור. הכפר נמצא בשטח C, ובשליטת המנהל האזרחי. ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
ג'ודום

ג'ודום (בערבית: جهاثم, תעתיק: ג'האת'ם) הוא כפר פלסטיני הממוקם בספר מדבר יהודה, כשמונה ק"מ מזרחית לבית לחם. הכפר משתייך לנפת בית לחם של הרשות הפלסטינית. לפי נתוני הלשכה הפלסטינית המרכזית לסטטיסטיקה, האוכלוסייה מנתה 1,391 תושבים באמצע שנת 2006. ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
ג'נאתא

ג'נאתא (ערבית: جناتا) הוא יישוב פלסטיני בצפון חבל יהודה, 5 ק"מ דרומית לבית לחם, בנפת בית לחם. הכפרים הסמוכים ליישוב כוללים את הינדזה בצפון, ואת תוקוע מדרום. הוא ממוקם 570 מטר מעל פני הים. שטח הקרקע הכולל הוא 11,901 דונם, מתוכם 319 שטח בנוי. חלק ניכר משטח זה משמש לקרקע חקלאית. ו-277 דונמים הופקעו על ידי ממשלת ישראל ליישובים ולבסיס צבאי בסביבה. במפקד 2007 של הלשכה הפלסטינית המרכזית לסטטיסטיקה, מנתה האוכלוסייה ביישוב 5,416 נפש, המהווים 860 משקי בית. המשפחות העיקריות ביישוב הן: אל-עסאכּרה, א-זיר, אל-מועטי, אל-עורוג', אל-הרימי, שאווריה, סלאחאת, וא-תנח. כ -60% מכוח העבודה של העיר עוסק בחקלאות, כ-15% עובדי הרשות הפלסטינית, והיתר עובדים בשוק העבודה הישראלי ומגזר השירותים והתעשייה. Jannatah Town (Fact Sheet), Applied Research Institute–Jerusalem (ARIJ) Jannatah Town Profile, ARIJ Jannatah, aerial photo, ARIJ The priorities and needs for development in Jannatah town based on the community and local authorities’ assessment, ARIJ دﻟﻴﻞ ﺑﻠﺪة ﺟﻨﺎﺗﺔ, ﻣﻌﻬﺪ اﻷﺑﺤﺎث اﻟﺘﻄﺒﻴﻘﻴﺔ – اﻟﻘﺪس (أرﻳﺞ) (המכון למחקר יישומי - ירושלים), 2010 ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
ע'זאלה עליזאדה

פאטמה "ע'זאלה" עליזאדה הראתי (בפרסית: فاطمه غزاله علیزاده هراتى; 17 בפברואר 1947 – 8 באפריל 1996) הייתה סופרת איראנית שהתפרסמה בזכות הנובלות והסיפורים הקצרים שחיברה. היא שייכת לדור השני של סופרות איראניות שהחלו את פעילותן בשנות ה-70 של המאה העשרים. עליזאדה נולדה במשהד למשפחה מבוססת ובעלת נטיות ספרותיות: אימה, מוניר א-סאדאת סיידי, הייתה בעצמה משוררת וסופרת מוערכת. כבר מילדותה בחרה עליזאדה להיות צמחונית, לאחר שראתה כיצד שוחטים כבשים לטקס דתי. היא סיימה את בית הספר התיכון במשהד, והחלה ללמוד משפטים מדעי המדינה באוניברסיטת טהראן. לאחר סיום לימודים אלה, נסעה עליזאדה לצרפת, שם למדה בסורבון פילוסופיה וקולנוע. לאחר מותו של אביה היא חזרה לאיראן בלי לסיים את הלימודים. עליזאדה הייתה מהראשונים להצטרף לארגון הסופרים האיראניים "כאנון-י נויסנדגאן-י איראן" (הוקם ב-1968) והייתה פעילה למען חופש הביטוי ונגד הצזורה. בשנת 1994, עליזאדה הייתה בין החותמים על העצומה בעד חופש הביטוי והדיבור "אנחנו הסופרים". עליזאדה התחתנה עם בּיזַ'ן אִלַהי שיראזי; לשניים יש בת אחת. לאחר שהתגרשו, התחתנה עליזאדה עם מוחמד רזא נט'אם שהידי. בנוסף לבתה הביולוגית, אימצה עליזאדה שתי בנות נוספות, ניצולות רעידת האדמה הגדולה בקזווין בשנת 1962. עליזאדה ניסתה לשים קץ לחייה פעמיים, ולאחר שלוש שנים של מאבק במחלת הסרטן היא התאבדה בתלייה ביער בראמסר. היא נקברה בבית הקברות אמאמזאדה טאהר בכרג'. יצירות שלה תורגמו לאנגלית על ידי רוזה ג'מאלי. עליזאדה כתבה מספר נובלות וקובצי סיפורים קצרים. למרות פעילותה בנושאים חברתיים ואזרחיים, כתיבתה של עליזאדה אינה פוליטית במובהק, אלא עוסקת בפן האישי ובהיבטים האמנותיים של הסובב אותה. 1976 - אחרי הקיץ (בעד אז תאבּסתאן) 1977 - המסע הבלתי-עביר (סַפַר-י נאגׂדַ'שְתני) 1984 - שני מבטים (דו מנט'רה) 1991 - בית האדריסים (ח'אנה-י אדריסי-הא) 1994 - הצומת (צ'האר-ראהּ) 1999 - לילות טהראן (שבּ-הא-י תהראן) לאחר מותה, בשנת 1999, זכתה עליזאדה בפרס "עט הזהב" מטעם כתב העת הספרותי גדרון עבור הסיפור "אי" (ג'זירה) שהתפרסם בקובץ הצומת. באותה שנה הייתה גם כלת הפרס "עשרים שנות כתיבה" מטעם המשרד לתרבות והדרכה עבור הספר בית האדריסים. Ḥasan Mirʿābedini, “ALIZADEH, Ghazaleh,” Encyclopædia Iranica, s.v. מדיה וקבצים בנושא ע'זאלה עליזאדה בוויקישיתוף Ḥasan Mirʿābedini, “ALIZADEH, Ghazaleh,” Encyclopædia Iranica, s.v. Ahmad Karimi Hakkak, “Protest and Perish: A History of the Writers’ Association of Iran,” Iranian Studies 18 (1985): 189-229, esp. p. 185.
רשב"ג

האם התכוונתם ל... רבן שמעון בן גמליאל – רשב"ג השני, בנו של רבן גמליאל דיבנה רבן שמעון בן גמליאל הזקן – סבו של רשב"ג השני, שנקרא גם הוא בשם זה רבי שלמה אבן גבירול – משורר ופילוסוף יהודי בתור הזהב של יהדות ספרד הרשות לבקרת גבולות (רשב"ג) במשרד הפנים
ג'יימי אנדרסון

ג'יימי אנדרסון (באנגלית: Jamie Anderson; נולדה ב-13 בספטמבר 1990) היא גולשת שלג אמריקאית, פעמיים ברציפות האלופה האולימפית בסלופסטייל (סוצ'י 2014 ופיונגצ'אנג 2018), זוכת מדליית כסף אולימפית בביג אייר (פיונגצ'אנג 2018) ובעלת שמונה מדליות זהב ממשחקי האקסטרים חורף. אנדרסון נולדה בסאות' לייק טאו שבקליפורניה, החמישית מבין שמונה ילדים. בגיל עשר החלה להתחרות בגלישת שלג. ב-2006 הייתה המתחרה הצעירה ביותר לזכות במדליה במשחקי האקסטרים חורף, כשסיימה שלישית בתחרות הסלופסטייל. מאז זכתה סך הכל ב-15 מדליות, מהן שבע זהב, חמש כסף ושלוש ארד. באולימפיאדת סוצ'י (2014) זכתה במדליית זהב בתחרות הסלופטייל, היא הגנה על תוארה באולימפיאדת פיונגצ'אנג (2018). לכך הוסיפה גם זכייה במדליית כסף בפיונגצ'אנג בתחרות הביג אייר. באולימפיאדת בייג'ינג (2022) סיימה במקום התשיעי בגמר תחרות הסלופסטייל. לאורך השנים עברה מספר פציעות, ב-2009 התרסקה במהלך אימון, היא סבלה מקרע בטחול ואיבדה שני שלישים ממנו. ב-2015 סבלה משבר בעצם הבריח, ב-2016 משבר בצלעות וב-2017 משבר במרפק. לאחר אולימפיאדת פיונגצ'אנג השתתפה בתוכנית "רוקדים עם כוכבים". מדיה וקבצים בנושא ג'יימי אנדרסון בוויקישיתוף אתר האינטרנט הרשמי של ג'יימי אנדרסון (באנגלית) אתר האינטרנט הרשמי של ג'יימי אנדרסון ג'יימי אנדרסון, ברשת החברתית פייסבוק ג'יימי אנדרסון, ברשת החברתית אקס (טוויטר) ג'יימי אנדרסון, ברשת החברתית אינסטגרם ג'יימי אנדרסון, סרטונים בערוץ היוטיוב ג'יימי אנדרסון, באתר הוועד האולימפי הבין-לאומי ג'יימי אנדרסון, באתר olympedia.org ג'יימי אנדרסון באתר התאחדות גלישת השלג האמריקאית ג'יימי אנדרסון באתר משחקי האקסטרים ג'יימי אנדרסון באתר נבחרת ארצות הברית ג'יימי אנדרסון באתר אולימפיאדת פיונגצ'אנג Jamie Anderson's official X Games athlete biography, X Games Action Sports Report, אתר ESPN, ‏26 במרץ 2009 Q&A with Jamie Anderson, אתר NBC, ‏23 באוקטובר 2017
70 פנים

70 פנים הייתה תוכנית ראיונות ששודרה בערוץ כאן 11. התוכנית עלתה לרגל חגיגות העצמאות ה-70 של מדינת ישראל. את התוכנית הנחתה ליאת רגב. התוכנית שודרה במתכונת יומית משעה 16:05 עד 16:35. התוכנית כוללת ראיונות אישיים עם אישים משמעותיים בחיי מדינת ישראל, דוגמת יובל דיסקין, לימור לבנת, אורנה ברביבאי ועוד. התוכנית, ששודרה בשעות אחר הצהריים בכאן 11 סבלה מנתוני רייטינג נמוכים יחסית, בדומה לתוכנית מבט לאחור. שם התוכנית הוא פרפרזה על הביטוי שבעים פנים לתורה. בכל תוכנית מתארח אדם אשר פועלו שזור בסיפור חייה של מדינת ישראל ובמהלך התוכנית הוא מתראיין באשר לסוגיות עכשוויות וסיפור חייו האישיים. אתר האינטרנט הרשמי של 70 פנים נועה פרייס‏, רייטינג יומי: קשת אפתה עוגה, באתר וואלה, 5 בפברואר 2018
פטריק דויל

פטריק דויל (באנגלית: Patrick Doyle; נולד ב-6 באפריל 1953) הוא מלחין סקוטי של פסקולים לסרטי קולנוע. נודע בשיתוף הפעולה ארוך השנים שלו עם הבמאי קנת בראנה בין היתר בסרטים לפי מחזות ויליאם שייקספיר בבמויו ובשתתפותו כגון הנרי החמישי, מהומה רבה על לא דבר, המלט ועוד וכן בסרטיו תור, סינדרלה ורצח באוריינט אקספרס. כן כתב את הפסקול לסרטים פארק גוספורד, על תבונה ורגישות, דוני בראסקו, יומנה של ברידג'ט ג'ונס, אמיצה, הארי פוטר וגביע האש, נני מקפי, אראגון (סרט), כוכב הקופים: המרד ועוד. היה מועמד לשני פרסי אוסקר (על "המלט" (1997) ו"על תבונה ורגישות" (1996)) ושני פרסי גלובוס הזהב. זכה חמש פעמים בפרס ASCAP (על "אמיצה", "כוכב הקופים: המרד", "ת'ור", "אראגון" ו"הארי פוטר וגביע האש") וכן בפרס מפעל חיים. נולד בסקוטלנד וקיבל הכשרה במוזיקה קלאסית בקונסרבטוריון המלכותי של סקוטלנד בגלאזגו. ב-1987 הצטרף לקבוצת תיאטרון הרנסאנס שנוסד על ידי קנת בראנה במטרה להעלות בעיקר מחזות שייקספיריים. כך חיבר דויל מוזיקה עבור הפקות התיאטרון. בהמשך שיתף פעולה עם בראנה באחד-עשר סרטים, ארבעה מתוכם שייקספיריים. דויל עצמו מופיע בסרט "הנרי החמישי" מ-1989 בתור החייל הראשון המתחיל לשיר את ההמנון Non Nobis, Domine בשדה הקרב באז'נקור לאחר תום הלחימה. דויל זכה בפרס איבור נובלו לשיר הסרט הטוב ביותר עבור Non Nobis, Domine. המוזיקה לסרט הוקלטה בביצוע התזמורת הסימפונית של ברמינגהאם בניצוחו של סיימון ראטל. באוקטובר 1997 אובחן דויל כחולה בלוקמיה, ואת פסקול סרט האנימציה החרב הקסומה השלים בהיותו מאושפז בבית חולים ובמסגרת הטיפול שקיבל. עשור לאחר מכן ארגן דויל את הקונצרט Patrick Doyle’s Music from The Movies ("פטריק דויל - מוזיקה מהסרטים") באולם רויאל אלברט הול בלונדון בהשתתפותם של קנת בראנה (ובבימויו), אמה תומפסון, דרק ג'קובי, ג'ודי דנץ', אלן ריקמן, אימלדה סטונטון, ריצ'רד אי. גרנט, אדריאן לסטר ורובי קולטריין. הכנסות הקונצרט היו קודש לחקר מחלת הלוקמיה. ביוני 2013, במסגרת הטקס השנתי ה-28 של חלוקת פרסי הקולנוע של ASCAP (ההתאחדות האמריקאית של מלחינים, כותבים ומו"לים), הוענק לדויל פרס הנרי מנסיני על מפעל חיים והישגים יוצאי דופן בתחומו. מדיה וקבצים בנושא פטריק דויל בוויקישיתוף פטריק דויל, ברשת החברתית פייסבוק פטריק דויל, ברשת החברתית אינסטגרם פטריק דויל, ברשת החברתית טיקטוק פטריק דויל, במסד הנתונים הקולנועיים IMDb (באנגלית) פטריק דויל, באתר "אידיבי", מאגר הידע העברי לקולנוע ישראלי ועולמי פטריק דויל, באתר AllMovie (באנגלית) פטריק דויל, באתר Box Office Mojo (באנגלית) פטריק דויל, במסד הנתונים הקולנועיים KinoPoisk (ברוסית) פטריק דויל, באתר אפל מיוזיק (באנגלית) פטריק דויל, באתר ספוטיפיי פטריק דויל, באתר Last.fm (באנגלית) פטריק דויל, באתר AllMusic (באנגלית) פטריק דויל, באתר MusicBrainz (באנגלית) פטריק דויל, באתר Discogs (באנגלית) "Patrick Doyle - Shakespearean classicist". mfiles דף באתר filmtracks.com ביוגרפיה דויל באתר filmtracks.com Music from the Movies ASCAP to Honor Patrick Doyle with Henry Mancini Award at 28th Annual Film & TV Music Awards
אופל מונזה

אופל מונזה (בגרמנית: Opel Monza) היא מכונית קופה (בתצורת "Fastback") מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1972–1986. סך הכול יוצרו 46,008 יחידות. בארצות הברית יוצר על ידי ג'נרל מוטורס בין השנים 1974–1980, דגם כמעט זהה ל"אופל מונזה" אשר היה קרוי "Chevrolet Monza". בבריטניה, יוצר על ידי ווקסהול מוטורס בין השנים 1978–1984, דגם כמעט זהה ל"אופל מונזה" אשר היה קרוי "Vauxhall Royale Coupé". מהדגם יוצרו 7,119 יחידות. Monza A1 (יוצר בין השנים 1978–1982) Monza A2 (יוצר בין השנים 1982–1986 2 דלתות קופה (בתצורת "Fastback") 2 דלתות - קבריולה E S GS GSE "אופל מונזה 2,000E", מנוע 1,979 סמ"ק "אופל מונזה 2,200i", מנוע 2,197 סמ"ק "אופל מונזה 2,500E", מנוע 2,490 סמ"ק "אופל מונזה 2,500i", מנוע 2,490 סמ"ק "אופל מונזה 2,800S", מנוע 2,784 סמ"ק "אופל מונזה 3,000S", מנוע 2,969 סמ"ק "אופל מונזה 3,000E", מנוע 2,969 סמ"ק "אופל מונזה 3,000E", מנוע 2,969 סמ"ק "אופל מונזה" "אופל מונזה", דור ראשון "אופל מונזה", שנת 1985 "אופל מונזה" "אופל מונזה" "אופל מונזה" - מבט לתא הנהג "אופל מונזה" - קבריולט "אופל מונזה" - קבריולט אופל מדיה וקבצים בנושא אופל מונזה בוויקישיתוף אופל מונזה, סרטון באתר יוטיוב אופל, האתר הבינלאומי דגם ווקסהול רויאל קופה classics.honestjohn.co.uk/reviews/vauxhall/royale "אופל מונזה קבריולה" web.archive.org/web "אופל מונזה" classiccarsforsale.co.uk/reviews/classic-opel-reviews-monza "אופל מונזה דגם 2.2 i - מפרט automobile-catalog.com/car/1984/2438210/opel_monza_2_2i
תחנת הרכבת רמלה דרום

תחנת הרכבת רמלה דרום היא תחנת נוסעים מתוכננת של רכבת ישראל העתידה לשרת את העיר רמלה. התחנה מתוכננת לקום על מסילת ראשון לציון - מודיעין. כחלק מתכנון וסלילת כביש 431, שנבנה כדרך דו מסלולית, נשמרה רצועה לבניית מסילת רכבת עתידית בין מסלולי הכביש. בנובמבר 2014 אושרה תוכנית המתאר המקומית לקטע המסילה הראשונים - ענבה הכוללת גם את תחנת רמלה דרום. התחנה תיבנה על שטח של כ-45 דונם במתחם משולש הגובל ממערב בכביש 40, ממזרח בכביש 4304 ומדרום בכביש 431 בחלקה המערבי של שכונת קריית האומנים. בצמוד למחלף רמלה דרום. בשלהי שנת 2023 החלה בניית התחנה. בתחנה החדשה ישולב מרכז תעסוקה ומסחר בהיקף של כ-35 אלף מטר. בתחנה צפויות לעבור רכבות למודיעין, לראשון לציון ולירושלים. משה כהן, ‏"רכבת שורק" מתקרבת לפסים: החל שלב היישום של פרויקט התשתית בתוואי כביש 431, באתר מעריב אונליין, 7 בדצמבר 2018 תוכנית מח/ 273 - מסילת ברזל ראשונים ענבה - סטטוס התוכנית: פרסום לאישור בעיתונים תאריך: 02/01/2015 עמירם ברקת, ‏אלקטרה תקים את המקטע הראשון במסילת הרוחב בין מודיעין לראשון תמורת 385 מיליון שקל, באתר גלובס, 10 בספטמבר 2019 לירן סהר, תחנות רכבת הופכות לקניונים ומתחמי מגורים, באתר ynet, 8 ביוני 2016 .
היילי לנגלנד

היילי לנגלנד (באנגלית: Hailey Langland; נולדה ב-2 באוגוסט 2000) היא גולשת שלג אמריקאית, זוכת מדליית זהב במשחקי האקסטרים חורף. לנגלנד נולדה באירוויין שבקליפורניה. בתם של מישל, ילידת הפיליפינים וג'וף מסן קלמנטה שבקליפורניה. החלה להתאמן בגלישת שלג בגיל חמש, התחרתה לראשונה בגיל שבע ומגיל 13 מתחרה באופן מקצועני. השתתפה באולימפיאדת הנוער לילהאמר (2016) וסיימה שמינית בתחרות הסלוסטייל ותשיעית בתחרות החצי צינור. במשחקי האקסטרים חורף באותה שנה זכתה במדליית ארד בתחרות הסלופסטייל. ב-2017 זכתה במדליית זהב בתחרות הביג-אייר במשחקי האקסטרים חורף שהתקיימו באספן. באולימפיאדת פיונגצ'אנג (2018) סיימה במקום השישי בגמר תחרות הסלופסטייל ובמקום ה-14 במוקדמות הביג אייר ולא העפילה לגמר. באולימפיאדת בייג'ינג (2022) סיימה במקום ה-11 גמר תחרות הסלופסטייל. היילי לנגלנד, באתר olympedia.org היילי לנגלנד באתר התאחדות הסקי הבינלאומית היילי לנגלנד באתר נבחרת ארצות הברית Who is Hailey Langland?, אתר NBC היילי לנגלנד באתר אולימפיאדת פיונגצ'אנג ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "היילי לנגלנד".
מיז-אנ-סצנה

מיז-אנ-סצנה או מיזנסצנה (בצרפתית: Mise-en-scène מילולית: "להציב על הבמה" או "להניח בתוך הסצנה") הוא ביטוי המתאר אמצעי מבע חזותיים-עיצוביים בתיאטרון ובקולנוע. הביטוי מתאר את ארגון התנועות והמרכיבים החזותיים במרחב נתון; בימוי הפעולה והדרך בה היא מצולמת. בקולנוע, המושג מיז-אנ-סצנה נחשב לאחד מארבעת אמצעי המבע העיקריים (יחד עם הצילום, העריכה והסאונד). המושג כולל בתוכו את כל האלמנטים המופיעים לפני המצלמה ואת אופן הארגון שלהם בתוך סצנה, בהם: קומפוזיציה, תפאורה, אביזרים, שחקנים, תלבושות, תאורה וצבע. האלמנטים השונים של המיז-אנ-סצנה הקולנועית עוזרים לבטא משמעות ואת חזון היוצרים (בהקשר הזה, הבמאי והמעצבים האמנותיים), על ידי יצירת תחושת זמן ומרחב, אפיון עולמן הפנימי של הדמיות ויצירת אווירה. חוקר הקולנוע לואיס ג'אנטי מנה 15 מאפיינים של מיז-אנ-סצנה: הדומיננטה. לאן נמשכת העין קודם, ולמה? התאורה. מהו מפתח התאורה במיזנסצנה? מרחק המצלמה מהשוט. איזה סוג שוט מאפיין את המיזנסצנה? זווית. באיזו זווית עומדת המצלמה אל הדמות? צבע. מהו הצבע הבולט ומהם היחסים בין הצבעים במיזנסצנה? חומרי צילום. אילו עדשות, פילטרים וסרטי צילום? קונטרסטים משניים. לאן נעה העין לאחר שהתמקדה בדומיננטה? צפיפות. כמה מידע דחוס אל תוך הפריים? קומפוזיציה. כיצד מתארגנים המרכיבים השונים של המיזנסצנה זה ביחס לזה? צורה. האם הצורה פתוחה או סגורה? מסגור. האם המסגור הדוק או רופף? עומק. כמה מישורים קיימים במיזנסצנה ומה היחסים בניהם? הצבת הדמויות. היכן ממוקמות הדמויות בפריים? הדמויות ביחס למצלמה. באילו זוויות מביטה המצלמה בדמויות? תבניות סמיכות. מהם המרחקים בין הדמויות? מבקר הקולנוע הצרפתי הנודע אנדרה באזאן תיאר את האסתטיקה של המיז-אנ-סצנה כמי שמבליטה תנועה כוריאוגרפית בתוך הסצנה, לצד העריכה. לואיס ג'אנטי להבין סרטים - מבוא לאומנות הקולנוע הוצאת האוניברסיטה הפתוחה, 2000. אילן אבישר אמנות הסרט: הטכניקה והפוטיקה של המבע הקולנועי הוצאת האוניברסיטה הפתוחה. 1995. מדיה וקבצים בנושא מיז-אנ-סצנה בוויקישיתוף Mise En Scene Analysis – 15 Essential Points The Straight Dope: What do artsy film critics mean by Mise-en-scène Explained Yale University Film Analysis Site: "mise-en-scene" (אורכב 20.01.2013 בארכיון Wayback Machine) Indy Mogul 4 Minute Film School: Mise en Scene Bordwell, David; Thompson, Kristin (2003). Film Art: An Introduction, 7th ed. New York: McGraw–Hill. ISBN 0-07-248455-1. Pramaggiore, Maria, and Tom Wallis. Film: A Critical Introduction. Boston: Laurence King, 2005. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
תחנת הרכבת כפר סבא צפון

תחנת הרכבת כפר סבא צפון היא תחנת נוסעים של רכבת ישראל שתוכננה לשרת את העיר כפר סבא, התחנה הייתה חלק מפרויקט המסילה המזרחית אך בוטלה[דרוש מקור]. התחנה הייתה אמורה לקום באזור התעשייה החדש בצפון מזרח כפר סבא (הידוע בשם הזמני "כפר סבא 50"), סמוך לחיבור בין כבישים 5503 ו-כביש 5504 על תוואי המסילה המזרחית במקביל לכביש 6. במקום היה מתוכנן לקום גם מסוף אוטובוסים ותחנת הקצה של "הקו הוורוד" (קו מערכת אוטובוסים מהירה (BRT) שמתוכנן כחלק מהמערכת להסעת המונים במטרופולין תל אביב) שבוטל בשנת 2014. ב-13 בפברואר 2021 פורסם כי יתבצעו הכנות תשתיות להקמת התחנה אך היא לא תיבנה משיקולים תקציביים[דרוש מקור]. אריה אברמזון, צומת השרון חושף: כך תראה תחנת הרכבת החדשה של כפר סבא, באתר צומת השרון, 17 ביוני 2019 דניאל שמיל, משרד התחבורה מאשים: ראש עיריית רעננה בלם את פרויקט הסעת ההמונים בשרון; כ"ץ: "סיכמנו עם ראש עיריית רעננה הקודם שנקדם את כביש 531 תמורת קידום הקו הוורוד. ראש העיר החדש מסרב לעשות את חלקו", באתר TheMarker‏, 8 בדצמבר 2014
עדי שמאי

עדי שמאי היא כתבת ומגישת מבזקי חדשות ברדיו ובחדשות 13. שמאי נולדה וגדלה בבאר שבע. למדה בתיכון מקיף ה' והיא בעלת תואר ראשון בניהול ותקשורת מהמכללה למינהל. את הקריירה בעיתונאות החלה שמאי ב-1995 ככתבת התרבות במקומון "ידיעות תקשורת". ב-1996 עבדה כשדרנית רדיו ב"רדיו ללא הפסקה". בין השנים 1998 עד 2000 שימשה שמאי כתבת התרבות של המקומון "מעריב" [דרושה הבהרה]. בין השנים 1998 ל-2000 הייתה כתבת "ערב טוב עם גיא פינס" בערוץ הוט 3 ובמקביל, ערכה והגישה את רצועת הבוקר ב"רדיו דרום". בין השנים 2000-2003 שימשה שמאי במספר תפקידים בטלוויזיה: כמנחת הסדרה "תרבות הרוק" בערוץ 8, מגישה במגזין המחשבים "זומביט" בערוץ 2 וכמגישת "חדשות ספורט". ב-2001 החלה לשמש "שדרנית רדיו בכירה" ב"רדיו תל אביב", שם הגישה תוכנית יומית אישית. ב-2004 החלה להגיש את מגזין הבידור והטלוויזיה בתוכנית הבוקר של ערוץ 10 וכן להגיש את מגזין הפנאי בתוכנית טלוויזיה הבוקר של "רשת" בערוץ 2. ב-2005 שימשה כמגישת מהדורת חדשות הצרכנות בערוץ TVMALL. ב-2006 החלה להגיש את מבזקי הספורט בערוץ הספורט. בין השנים 2008 עד 2010, החלה להגיש את רצועת הצהריים עם רון קופמן ב"רדיו תל אביב". ברצועה זו הם הגישו את התוכנית "צהריים בשניים". בין השנים 2008 ל-2010, שימשה כמגישת מבזקי חדשות בחדשות 10. בין השנים 2011 עד 2013 הגישה את "חדר החדשות" בערוץ HOT3). ב-2012 החלה להגיש את התוכנית "משפחה חורגת המדריך" עם אלון גל בערוץ 2. ב-2014 החלה להגיש את התוכנית "חדשות מקומיות" ב"וואלה! חדשות". ב-2014 יצרה את הסרט דוקומנטרי "חללים: השכול הצבאי בחברה הישראלית" בו היא גם שימשה כבמאית. ביוני 2018 לאחר המיזוג עם ערוץ 13 הפכה להיות מגישת מבזקי חדשות. שמאי היא בעלת תואר ראשון בתקשורת וניהול מהמכללה למנהל. היא אם לשלושה. עדי שמאי, ברשת החברתית פייסבוק עדי שמאי, ברשת החברתית אינסטגרם עדי שמאי,באתר חדשות 13
צ'ן שואי-ביאן

טאיוואן זהו שם סיני; שם המשפחה הוא צ'ן. צ'ן שואי-ביאן (בכתב סיני: 陳水扁; נולד ב-12 באוקטובר 1950) הוא פוליטיקאי טאיוואני, שכיהן כנשיאהּ של הרפובליקה הסינית (טאיוואן) מ-20 במאי 2000 ועד 20 במאי 2008. צ'ן התמודד לנשיאות טאיוואן מ'המפלגה הדמוקרטית המתקדמת' (PPD) הפועלת לעצמאות טאיוואן, וניצחונו שם קץ ליותר מחמישים שנה שבהן שלטה מפלגת הקוומינטנג ברפובליקה הסינית. צ'ן כיהן כראש עיריית טאיפיי, בירת טאיוואן, בין השנים 1994 ל-1998. נבחר לראשונה לנשיאות טאיוואן ב-2000, ובשנית ב-2004. יממה לפני הבחירות לנשיאות ב-2004 נפצע צ'ן בבטנו בניסיון התנקשות בעת תהלוכת בחירות. בבחירות לבית הנבחרים הטאיוואני שנערכו ב-2008 הובסה מפלגתו על ידי מפלגת הקוומינטנג, והוא פינה את מקומו בהנהגת המפלגה לפרנק שייה, שהובס בבחירות לנשיאות שנערכו מאוחר יותר באותה שנה למועמד בקוומינטנג, מא יינג-ג'יו. לאחר תום כהונתו הואשם ונשפט בעבירות הלבנת כספים ובמעילה שביצע בתקופת נשיאותו. אישומים עלו גם נגד אשתו, בנו וכלתו. לטענתו, החקירה נגדו נבעה ממניעים פוליטיים. בספטמבר 2009 נגזר דינו למאסר עולם, עונש דומה קיבלה גם אשתו ועל שניהם הוטל קנס של 200 מיליון דולר טאיוואני חדש. ב-11 ביוני 2010, החליט בית המשפט הגבוה לצמצם את עונש המאסר של צ'ן ל-20 שנה. הוא ניסה להתאבד ב-2 ביוני 2013, אך נכשל ובשנת 2015 שוחרר מהכלא בשל מצבו הרפואי הקשה. הוא סובל מבעיות בריאות קשות ובראשן דום נשימה בשינה. הוא סובל מפרנויה מהרעלת מזון, יש לו גמגום בדיבור, רעד בידיים, תסמונת מוחית, אבדן זיכרון, התנוונות מוחית, והוא לא יכול ללכת כמו שצריך. בניגוד לרוב רובם של הפוליטיקאים בטאיוואן, בא צ'ן ממשפחת איכרים לא אמידה. הוא נולד למשפחת חוכרי קרקע לשימוש חקלאי, במחוז טאינאן (Tainan County) בטאיוואן בשנות ה-40 המאוחרות, אולם תעודת הלידה הרשמית שלו הוצאה ב-18 בפברואר 1951, בגלל שהוא נולד חולה ורגיש ולא היה ברור אם ישרוד את שנות ינקותו. ביוני 1969 החל צ'ן את לימודיו באוניברסיטה הלאומית של טאיוואן. בתחילה, הוא למד מנהל עסקים, אך הוא עבר ללימודי משפטים בשנתו הראשונה ונעשה לעורך דין. צ'ן סיים את לימודיו בהצטיינות יתרה, מעל כל בני מחזורו, והוא נעשה לעורך הדין הצעיר ביותר בטאיוואן עם סיום לימודיו בשנת 1974. בשנת 1975 נישא צ'ן להו שו-צ'ן, בתו של רופא. בתם של השניים היא רופאת שיניים, ובנם סיים את לימודי המשפטים באוניברסיטת קליפורניה בברקלי. מדיה וקבצים בנושא צ'ן שואי-ביאן בוויקישיתוף צ'ן שואי-ביאן, ברשת החברתית פייסבוק צ'ן שואי-ביאן, ברשת החברתית אינסטגרם צ'ן שואי-ביאן, באתר אנציקלופדיה בריטניקה (באנגלית) ערך זה הוא קצרמר בנושא פוליטיקאים ובנושא טאיוואן. אתם מוזמנים לתרום לוויקיפדיה ולהרחיב אותו.
גל הלם קשתי

גל הלם קשתי, או גל הלם מנותק, הוא גל הלם מעוקל ונייח הנמצא במשטר זרימה על קולית העוברת על גוף סופי. השם בא מן הדוגמה של גל קשתי המתהווה בחרטום של ספינה כאשר היא נעה דרך המים. בניגוד לגל הלם משופע, גל הלם קשתי אינו בהכרח מחובר לקצה הגוף. זוויות גל ההלם האלכסוני מוגבלות בצורתן ומתבססות על זווית הטיית הזרימה ובמספר מאך במעלה הזרם. כאשר ישנה חריגה על מגבלות אלו (זווית הטיה גדולה או מספר מאך נמוך יותר), גל הלם קשתי נוצר במקום גל ההלם המשופע. בנוסף לכך שגלי הלם קשתיים נוצרים בעקבות זווית הטיה גדולה, הם נוצרים לעיתים קרובות סביב גופים קהים. במילים אחרות כאשר השינוי בכיוון הזרימה עובר את הזווית המקסימלית עבור גל משופע הגל יתנתק מהגוף. מאחורי גל ההלם הזרימה היא תת-קולית ונשמרים תנאי הסטגנציה. גל ההלם הקשתי מגביר בצורה ניכרת את כוח הגרר הנוצר על גבי כלי רכב הנע במהירות על קולית. מאפיין זה נוצל בעיצוב של קפסולות השיבה במהלך משימות חלל כגון תוכנית אפולו, כאשר היה צורך בכמות גבוהה של גרר על מנת להאט במהלך חדירה לאטמוספירה. הזרימה דרך גל הלם הקשתי איננה איזנטרופית. זרימה דחיסה גל התפשטות גל הלם נע גל הלם ניצב גל הלם משופע Landau, L.D.; Lifshitz, E.M. (2005) [1959]. Fluid Mechanics 2nd edition. Elsevier. ISBN 0-7506-2767-0. Courant, R.; Friedrichs, K.O. (1956) [1948]. Supersonic Flow and Shock Waves. Interscience Publishers, Inc., New York.
החלטה 2068 של מועצת הביטחון של האו"ם

החלטה 2068 של מועצת הביטחון של האו"ם היא החלטה של מועצת הביטחון של האו"ם שהתקבלה על ידי מועצת הביטחון של האומות המאוחדות ב-19 בספטמבר 2012. ההחלטה הכריזה על נכונות מועצת הביטחון של האו"ם להטיל סנקציות על ארגונים חמושים תוך הפרה של זכויות האדם של ילדים, הכוללת התעללות בילדים ושימוש צבאי בילדים ובנערים בפרט. הנושא העיקרי שהיה במחלוקת היה הגעה למנדט של מועצת הביטחון להגן על ילדים בסכסוך מזוין. נקבעו גם אופני ההגנה מסוג זה ויעילותם או התאמתם של אפשרויות שונות. ההחלטה גם מציגה רשימה של מדינות בהן מופרות זכויות הילדים, עם תיאור של מצבם של ילדים בכל אחד. מטרת "רשימת הבושה", כפי שהיא מכונה, היא להפנות תשומת לב ובכך למנף לחץ על מדינות בהן נפגעים ילדים. 11 מדינות תמכו בהחלטה, 0 התנגדו ואזרבייג'ן, הרפובליקה העממית של סין, פקיסטן ורוסיה נמנעו. התעללות בילדים שימוש צבאי בילדים ובנערים נוסח ההחלטה "Security Council Adopts Resolution Stating Readiness to Impose Sanctions on Armed Groups Persistently Violating Rights of Children". United Nations. 19 בספטמבר 2012. {{cite news}}: (עזרה) Center for UN Reform Education, Report on the Security Council Open Debate on Children in Armed Conflict
ואדי אל-עראיס

ואדי אל-עראיס (בערבית: وادي العرايس) הוא כפר פלסטיני הממוקם 10 ק"מ מזרחית לבית לחם. הכפר נמצא בנפת בית לחם בצפון חבל יהודה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,169 תושבים באמצע שנת 2006. שירותי הבריאות העיקריים מתקבלים בעובידייה. בשנת 1961, תחת השלטון הירדני, אוכלוסיית ואדי עראיס הייתה 357 נפש. מאז מלחמת ששת הימים ב -1967, הכפר נמצאת תחת שליטה ישראלית. האוכלוסייה במפקד 1967 שנערכה על ידי הרשויות הישראליות הייתה 501 תושבים. מדיה וקבצים בנושא ואדי אל-עראיס בוויקישיתוף ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
חנא

האם התכוונתם ל... אישים: חביב שחאדה חנא – מלחין ונגן ערבי-ישראלי יעקוב חנא – גנטיקאי ישראלי רבה בר בר חנה – אמורא בדור השלישי של האמוראים חנא אבו חנא – משורר, סופר, מחנך וחוקר ערבי ישראלי; אביה של אומייה אבו חנא אומייה אבו חנא – עיתונאית וסופרת ערבייה ישראלית החיה ופועלת בפינלנד; בתו של חנא אבו חנא סטפאן חנא סטפאן – חוקר פולקלור, מתרגם ושדרן ערבי-נוצרי בתקופת המנדט בירושלים אחר: דיר חנא – כפר בבקעת סכנין שבבצפון הגליל התחתון המרכזי אישים ששמם הפרטי הוא חנא חנו (פירושונים) – השם "חנא" הוא קיצור נפוץ ביותר לשמות תאופוריים פוניים (כנענים או פיניקים מקרתחדשת) המתחילים ב"חנ־", כמו "חנבעל", "חנמלקרת", "חנמלכת" וכו'. חנה (פירושונים) נחמן אביגד, חותמות מואביים ועמוניים חדשים במוזיאון ישראל, ארץ-ישראל: מחקרים בידיעת הארץ ועתיקותיה י"ג, 1977, עמ' 108–110